PRIJEDLOG

Sukladno Zakonu o poticanju razvoja malog gospodarstva (''Narodne novine'' broj 29/02, 63/07, 53/12, 56/13 i 121/16), Zakonu od državnim potporama (''Narodne novine'' broj 47/14 i 69/17) i Uredba Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.) i članka 37. Statuta Grada Novske („Službeni vjesnik“ broj: 8/21 i 13/23), Gradsko vijeće Grada Novske na \_\_. sjednici održanoj dana \_\_\_\_\_\_\_\_\_. godine, donijelo je

**PROGRAM**

**POTICANJA RAZVOJA MALOG I SREDNJEG PODUZETNIŠTVA GRADA NOVSKA**

**za razdoblje 2025.-2029. godine**

Članak 1.

Program poticanja malog i srednjeg poduzetništva na području Grada Novske (u daljnjem tekstu: Program) donosi se s ciljem stvaranja poduzetničkog okruženja i jačanja malog i srednjeg poduzetništva na području Grada Novske što u konačnici vodi do povećanja zaposlenosti i stvaranja pozitivne poslovne klime.

Člancima 2. i 3. Zakona o poticanju malog gospodarstva propisano je koji gospodarski subjekti čine malo gospodarstvo.

Članak 2.

Ovim Programom se utvrđuje sustav aktivnosti i poticajnih mjera za razvoj MSP koje Grad Novska planira provesti na području Grada Novske preko Upravnog odjela za gospodarstvo i poljoprivredu te Upravnog odjela za komunalni sustav, prostorno planiranje i zaštitu okoliša.

Za realizaciju planiranih aktivnosti definiranih ovim Programom sredstva će se osiguravati godišnje u Planu proračuna za 2025., 2026., 2027., 2028. i 2029. godinu.

Članak 3.

Program obuhvaća plan aktivnosti koje će Grad Novska poduzimati tijekom razdoblja 2025. – 2029. godine kroz realizaciju pojedinih aktivnosti poticanja malog i srednjeg poduzetništva, a usklađen je sa županijskim Planom razvoja SMŽ za razdoblje do 2027. godine.

Programom se potiču:

* Subjekti mikro, malog i srednjeg poduzetništva i obrtništva koji već obavljaju djelatnost
* Poduzetnici početnici, odnosno poduzetnici koji tek započinju s obavljanjem gospodarske djelatnosti
* Poljoprivredna gospodarstva koja obuhvaćaju subjekte u poljoprivrednoj proizvodnji i koji nisu registrirani samo za primarnu poljoprivrednu proizvodnju nego obavljaju i dodatnu gospodarsku djelatnost (osim u dijelu mjere Poticanje poljoprivrede i ruralnog razvoja): obiteljska poljoprivredna gospodarstva, obrt, trgovačko društvo, udruge i zadruge registrirane za obavljanje poljoprivredne djelatnosti i gospodarske djelatnosti.

Članak 4.

Potpore male vrijednosti se dodjeljuju sukladno pravilima Europske unije o pružanju potpore male vrijednosti poduzetnicima propisanim Uredbom Komisije (EU) broj 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske unije L 2023/2831 od 15. 12. 2023.) – u daljnjem tekstu: Uredba o potporama male vrijednosti.

Ovim Programom izrazito je zabranjeno dvostruko financiranje, odnosno financiranje istovjetnih troškova iz drugih projekata/programa/javnih poziva/natječaja financiranih iz javnih sredstava.

Prihvatljivi su svi troškovi kupnje/ nabave opreme, usluga izvođenja radova od trećih osoba odnosno osoba nepovezanih s Korisnikom potpore.

Članak 5.

Korisnici potpora mogu biti:

- obrti, mikro, mala i srednja trgovačka društva, djelatnosti slobodnih zanimanja, osobe koje imaju registriranu kućnu radinost ili sporedno zanimanje i posluju duže od jedne godine od dana objave Javnog poziva i imaju registrirano sjedište ili djelatnost obavljaju u Poslovnoj jedinici/Podružnici na području Grada Novske,

-obrti, mikro, mala i srednja trgovačka društva, djelatnosti slobodnih zanimanja, osobe koje imaju registriranu kućnu radinost ili sporedno zanimanje (poduzetnici početnici) koji posluju do jedne godine od dana objave Javnog poziva i imaju sklopljen ugovor s HZZ-om za mjeru samozapošljavanja,

- obiteljska poljoprivredna gospodarstva, obrt, trgovačko društvo, udruge i zadruge registrirane za obavljanje poljoprivredne djelatnosti uz postojanje registracije i dodatne gospodarske djelatnosti (osim u dijelu mjere Poticanje poljoprivrede i ruralnog razvoja) - u daljnjem tekstu: ''korisnici potpora.''

Sukladno Uredbi o potporama male vrijednosti, korisnik potpore male vrijednosti je svaka fizička i pravna osoba koja obavljajući gospodarsku djelatnost, sudjeluje u prometu roba i usluga, a prima potporu male vrijednosti bez obzira na njezin oblik i namjenu, a djeluje kao jedan poduzetnik.

Za korisnike potpora koji su u sustavu PDV-a, troškovi PDV-a nisu prihvatljivi troškovi odobravanja potpora.

Članak 6.

Program će se temeljiti na realizaciji sljedećih ciljeva:

stvaranje pozitivne poduzetničke klime, povećanja broja poduzetnika, povećanja broja zaposlenih, povećanje proizvodnje, jačanje konkurentske sposobnosti, podizanje konkurentnosti gospodarstva Grada Novske (ulaganje u obrazovanje, nove tehnologije i sl.), rad na povezivanju gospodarskih subjekata, uvođenje i primjena novih tehnologija.

Mjere i aktivnosti u ostvarivanju ciljeva:

1. Izgradnja poduzetničke infrastrukture
2. Poticajne mjere za investicije u poduzetničkim zonama Grada Novske
3. Potpore za poduzetništvo
4. Oslobađanje poduzetnika obveza prema Gradu Novska
5. Poticanje razvoja turizma
6. Priprema projekata za privlačenje izvanproračunskih sredstava
7. Promotivne aktivnosti

Članak 7.

**Izgradnja poduzetničke infrastrukture**

Potrebe gospodarskog razvitka Grada Novske i poboljšanje opće poslovne klime potaknuli su osnivanje poduzetničkih zona kao uređenog i urbanog prostora koji može prihvatiti nove gospodarske sadržaje i osigurati prostor za razvitak novih gospodarskih subjekata.

Sredstva se planiraju u:

- Razdjelu 003 – UO za komunalni sustav, prostorno planiranje i zaštitu okoliša

Članak 8.

**Poticajne mjere za investicije u poduzetničkim zonama Grada Novske**

Poticajne mjere usmjerene su na poticanje investicijskih ulaganja u svrhu novog zapošljavanja te su potpore definirane sukladno planiranom broju novozaposlenih radnika.

|  |
| --- |
| **Potpore na naknadu za pravo građenja** |

Početna naknada za pravo građenja u poduzetničkim zonama iznosi 0,03 EUR/m² mjesečno.

Prilikom zaključenja Ugovora o pravu građenja, izabranom ponuditelju odobriti će se potpora na ime naknade za pravo građenja, ovisno o broju osoba koje će se zaposliti, prema slijedećoj tablici:

*Tablica 1: Uvjeti za ostvarivanje poticaja – Pravo građenja*

|  |  |  |
| --- | --- | --- |
| Broj zaposlenih | do 10 zaposlenih | 11 i više |
| Potpora u EUR/m2 | 0,00 | 0,01 |

|  |
| --- |
| **Potpore na prodajnu cijenu zemljišta** |

Kupoprodajna cijena bit će određena temeljem procjene ovlaštenog sudskog vještaka, izvršene prije raspisivanja natječaja za prodaju zemljišta.

Prilikom zaključenja Ugovora o kupoprodaji zemljišta, izabranom ponuditelju odobriti će se potpora na ime kupoprodajne cijene zemljišta, ovisno o broju osoba koje će se zaposliti, prema sljedećoj tablici

*Tablica 2: Uvjeti za ostvarivanje poticaja – Kupoprodaja zemljišta*

|  |  |  |  |  |  |
| --- | --- | --- | --- | --- | --- |
| Broj zaposlenih | do 5 zaposlenih | Od 6 do 10 | Od 11 do 20 | Od 21 do 30 | 31 i više |
| Potpora u EUR/m2 | 0,00 | 1,33 | 2,65 | 3,98 | 5,31 |

Minimalna cijena po 1 m2, nakon obračuna potpore po pojedinoj investiciji, ne može biti niža od 0,14 EUR.

Maksimalni intenzitet potpore: Sukladno članku 3. Uredbe komisije (EU) 2023/2831 od 13. prosinca 2023. godine, ukupni iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a tijekom trogodišnjeg fiskalnog razdoblja.

Investitor je dužan, u skladu s poslovnim planom iz ponude, u roku tri godine od početka poslovanja zaposliti onaj broj radnika za koji je dobio poticaj na kupoprodajnu cijenu odnosno poticaj na pravo građenja.

U slučaju da investitor ne ispuni obvezu zapošljavanja određenog broja radnika za koji je dobio poticaj, dužan je nakon isteka tri godine od početka poslovanja vratiti razliku iznosa poticaja koje je ostvario prilikom zaključivanja Ugovora i poticaja kojeg je trebao ostvariti prema stvarno zaposlenom broju radnika sukladno uvjetima za ostvarivanje prava na poticaje iz Tablice 1. i Tablice 2. Programa za poticanje razvoja MSP.

**Kriterij odabira**

Za izbor najpovoljnije ponude za prodaju zemljišta ili za dodjelu prava građenja određuju se slijedeći kriteriji:

* kriterij ukupne vrijednosti ulaganja izražene u EUR-ima
* kriterij broja zaposlenih osoba.

Svakom od navedenih kriterija dodjeljuje se određeni broj bodova na slijedeći način:

* za kriterij ukupne vrijednosti ulaganja bodovi se dodjeljuju tako da se na vrijednost ulaganja do 999.999 EUR može ostvariti najviše 0,99 bodova, na vrijednost od 1.000.000 do 99.999.999 EUR može se ostvariti od 1,00 do najviše 99,99 bodova itd.
* za kriterij broja osoba koje će se zaposliti, svakoj osobi koja će se zaposliti dodjeljuje se 1 bod.

Najpovoljnija ponuda je ona ponuda koja ostvari najveći broj zbrojem ostvarenih bodova prema kriteriju ukupne vrijednosti ulaganja i kriteriju broja osoba koje će se zaposliti.

U slučaju da dvije ili više ponuda ostvare isti broj bodova prema prethodnom kriteriju, najpovoljnija ponuda biti će ona koja sadrži najveću ponuđenu cijenu zemljišta ili naknade prava građenja.

Sredstva ostvarena prodajom zemljišta unutar Zone dalje će se reinvestirati u poduzetničku zonu u smislu ulaganja u potrebnu infrastrukturu.

Članak 9.

**Potpore za poduzetništvo**

Programom se utvrđuju mjere i aktivnosti koje izravno pridonose razvoju obrta, malog i srednjeg poduzetništva na području Grada Novske za razdoblje od 2025. do 2029. godine kroz provedbu programa:

1. Poduzetnički krediti
2. Poticanje razvoja mikro, malog i srednjeg poduzetništva
3. Podizanje kvalitete poduzetničke infrastrukture

Grad Novska će i dalje poticati rad Razvojne agencije Grada Novske NORA, a koja će glavninu svojih aktivnosti usmjeriti na rast i razvoj poduzetništva na području Grada na sljedeći način:

* Apliciranje projektnih ideja na javne pozive
* Informiranje potencijalnih korisnika o postojećim javnim pozivima i načinima financiranja poslovnih ideja
* Poslovno savjetovanje i izrada poslovnih rješenja
* Pružanje poslovne podrške kroz edukacije i savjetovanja
* Individualni sastanci
* Informiranje putem dostupnih medija itd.

Razvojna agencija Grada Novske NORA etablirana je potporna poduzetnička institucija na raspolaganju svim dionicima lokalne zajednice – od Grada Novske preko gospodarskog sektora pa sve do civilnog društva i ustanova u vlasništvu Grada.

Sredstva za rad Razvojne agencije Grada Novske će biti osigurana na razini godišnjeg proračuna u Razdjelu 004 – UO za gospodarstvo i poljoprivredu

Razvojna agencija Grada Novske NORA će sukladno Ugovoru s Gradom dobivati sredstva za rad na mjesečnoj razini. Razvojna agencija će Izvješćem o radu pravdati utrošena sredstva pred Gradskim vijećem Grada Novske, a sve prema Programu rada Razvojne agencije koji mora biti prihvaćen od strane Upravnog vijeća Razvojne agencije Grada Novske Nora.

Pokazatelj uspješnosti: Informacija o broju edukacija, savjetovanja, apliciranih projekata od strane Razvojne agencije Grada Novske NORA kroz Izvješće o radu.

Članak 10.

**PODUZETNIČKI KREDITI**

Projekt Poduzetnički krediti provodi za ranije sklopljene ugovore gdje je Grad Novska u partnerstvu sa Sisačko-moslavačkom županijom sufinancirao kamatnu stopu za poduzetnike s područja Grada Novske na temelju Ugovora o provedbi projekta Poduzetnički krediti sklopljenog za svaku godinu između poslovnih banaka, Sisačko-moslavačka županije i JLS koje su partneri u provedbi istog.

Cilj je bio kroz subvencije postići rasterećenje gospodarskih subjekata pri otplati poduzetničkih kredita. Realizacijom ove aktivnosti pridonijelo se razvoju i povećanju obrta, malih i srednjih poduzetnika na području Grada, povećanju investicijskih ulaganja i povećanje zaposlenosti.

Sredstva osigurana na razini godišnjeg proračuna Grada Novske.

Sredstva su se dodjeljivala na temelju Natječaja za dodjelu poduzetničkih kredita kojeg je objavljivača i provodila Sisačko-moslavačka županija.

Korisnici su: Mikro, mala i srednja trgovačka društva i obrti koji imaju registrirano sjedište ili podružnicu/poslovnu jedinicu na području obuhvata Grada Novske pod uvjetom da je predmetni kredit namijenjen za ulaganje na području Grada Novska.

Pokazatelji uspješnosti će biti mjerljivi brojem i vrijednosti novih investicija.

Kao i kod svih investicija rizik predstavljaju nepovoljna gospodarska kretanja koja pridonose bojazni za očekivani napredak u poslovanju, a time i smanjivanje interesa za nova ulaganja.

Članak 11.

**POTICANJE RAZVOJA MIKRO, MALOG I SREDNJEG PODUZETNIŠTVA**

Programom se osiguravaju sredstva za sufinanciranje troškova ulaganja u pokretanje i razvoj poslovanja mikro, malih i srednjih poduzetnika i obrtnika.

Program se provodi kroz mjere kako slijedi:

MJERA 1. Poticanje deficitarnih obrtničkih zanimanja

MJERA 2. Potpore za razvoj poduzetništva poduzetnika – početnika \*

2.1. Potpora za poduzetnike-početnike s ostvarenom potporom HZZ-a

2.2. Potpora za poduzetnike-početnike s ostvarenom potporom HZZ-a u sektoru gaming industrije

2.3. Potpora za poduzetnike-početnike “Biram Novsku“

2.4. Potpora za poduzetnike-početnike do 30 godina starosti s ostvarenom potporom HZZ-a

2.5. Potpora za poduzetnice – početnice s ostvarenom potporom HZZ-a

\* Potpore unutar MJERA 2 se ne mogu kombinirati

MJERA 3. Potpore za razvoj poduzetništva

3.1. Poticanje razvoja postojećih poduzetnika

3.2. Sufinanciranje novog zapošljavanja

MJERA 4. Potpore jačanju poduzetničkih kompetencija

MJERA 5. Konkurentni turizam – novoregistrirani turistički ležajevi

Cilj je kroz sufinanciranje postojećih poduzetnika omogućiti dodatni razvoj djelatnosti, usavršavanje djelatnika i očuvanje radnih mjesta, a kroz sufinanciranje poduzetnika-početnika otvaranje novih radnih mjesta, smanjenje broja nezaposlenih, omogućavanje ostvarivanja poduzetničkih ideja i ostanak radno aktivnog stanovništva na području Grada Novske. Uvođenje novih tehnologija, novih usluga i proizvoda će također biti cilj gradskih mjera poticanja malog i srednjeg poduzetništva.

Sredstva za mjere poticanja razvoja mikro, malog i srednjeg poduzetništva Grada Novske osigurat će se u godišnjem proračunu, u razdjelu 004 - UO za gospodarstvo i poljoprivredu.

Ova pomoć je planirana za mikro, mala i srednja trgovačka društva i obrte, koji obavljaju djelatnost na području Grada Novske.

Pokazatelji uspješnosti će biti mjerljivi brojem i vrijednosti novih investicija te brojem novozaposlenih radnika.

Kao i kod svih investicija rizik predstavljaju nepovoljna gospodarska kretanja koja pridonose bojazni za očekivani napredak u poslovanju, a time i smanjivanje interesa za nova ulaganja.

Članak 12.

|  |  |
| --- | --- |
| Poticanje deficitarnih obrtničkih zanimanja | |
| **MJERA 1.** | **Poticanje deficitarnih obrtničkih zanimanja** | |
| **Svrha** | očuvanje i daljnji razvoj deficitarnih i obrtničkih djelatnosti | |
| **Korisnici** | Deficitarni obrti, djelatnosti slobodnih zanimanja, osobe koje imaju registriranu kućnu radinost ili sporedno zanimanje i djelatnost obavljaju duže od 12 mjeseci od objave Javnog poziva  KOJI??? | |
| **Neprihvatljivi prijavitelji** | Pravne i fizičke osobe koje imaju evidentirana dugovanja prema državnom proračunu, zaposlenicima i Gradu Novska te koji se smatraju poduzetnicima u teškoćama | |
| **Nositelj** | Grad Novska | |
| **Aktivnosti** | dodjela poticajnih financijskih sredstava u obliku potpora obrtnicima koji obavljaju deficitarne obrtničke djelatnosti | |
| **Prihvatljivi troškovi** | * ulaganje u izgradnju i/ili rekonstrukciju poslovnih prostora, * ulaganje za nabavku strojeva i opreme za poslovnu pretežitu djelatnost, * Svi troškovi moraju biti vezani za obavljanje pretežite djelatnosti. | |
| **Intenzitet** | - do 70% vrijednosti ulaganja, a najviše do 2.000,00 EUR | |
| **Indikator provedbe** | * broj i iznos odobrenih potpora * za razvoj deficitarne obrtničke djelatnosti | |
| **Izvori financiranja** | Proračun Grada Novske | |

Članak 13.

|  |  |
| --- | --- |
| Potpore za razvoj poduzetništva poduzetnika - početnika | |
| **MJERA 2.** | **Potpore za razvoj poduzetništva poduzetnika-početnika** | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PODMJERA 2.1. Potpora za poduzetnike-početnike s ostvarenom potporom HZZ-a**   |  |  | | --- | --- | | Svrha | Stvaranje uvjeta za veći broj održivih poslovnih pothvata | | Korisnici | Mikro, mala i srednja poduzeća, obrti koji su registrirani na području Grada Novske i posluju manje od godinu dana od trenutka objave Javnog poziva i koji imaju potpisan ugovor s HZZ-om za njihovu mjeru Potpore za samozapošljavanje.  Korisnik sredstva mora imati prijavljeno prebivalište ili boravište na području Grada Novske. | | Neprihvatljivi korisnici | - nemaju sklopljen ugovor s HZZ-om za mjeru ''Potpore za samozapošljavanje''  - zatvorili su tvrtku/obrt unatrag 24 mjeseca  - imaju dugovanja prema Gradu Novska  - već su ostvarili potporu po ovoj mjeri | | Nositelj | Grad Novska | | Aktivnosti | Financijska potpora za poduzetnike početnike s pozitivnim mišljenjem HZZ-a | | Prihvatljivi troškovi | Prihvatljiva je kupnja opreme, alata i dr. za obavljanje djelatnosti (pretežite), nove informatičke opreme, licenciranih IT programa, uređenje i opremanje poslovnog prostora, itd. Svi troškovi moraju biti usko vezani za pokretanje poslovanja i obavljanje registrirane pretežite djelatnosti. | | Intenzitet potpore | Potpora Grada može iznositi do maksimalno 3.000,00 EUR po korisniku (pravnoj osobi). *Iznimno korisnik u suvlasništvu dvije ili više osoba (gdje je svaka osoba ili nekoliko njih ostvarila mjeru HZZ-a za samozapošljavanje i u kumulativu prelaze 13.272,28 EUR) može od Grada Novska dobiti dodatni financijski iznos od maksimalno 1.328,00 EUR (za tu pravnu osobu).* | | Indikator provedbe | Broj korisnika i dodijeljeni iznos | | Instrument osiguranja | Definiran odlukom Gradonačelnika o raspisivanju Javnog poziva za dodjelu potpore. | | Uvjet potpore | Korisnik koji ostvari pravo na potporu ima za uvjet ne zatvoriti novoosnovanu pravnu osobu 36 mjeseci od datuma potpisa ugovora s Gradom o dodijeljenoj potpori, ne mijenjati sjedište izvan Grada Novske te ostvariti ukupni promet, odnosno prihod od obavljanja registriranih djelatnosti u ugovornom razdoblju s Gradom Novska u iznosu od najmanje 50% dodijeljenog iznosa potpore. Isto se dokazuje službenim i zakonom propisanim financijskim izvješćima, u obliku i sadržaju, koji se dostavljaju FINA-i ili Poreznoj upravi. U protivnom će dodijeljena sredstva morati vratiti u Proračun Grada zajedno sa zateznim kamatama. Javnim pozivom kojega donosi Gradonačelnik definiraju se ostale mjere osiguranja povrata sredstava, izrada poslovnog plana, kontrola provedbe realizacije utroška odobrenih sredstava i rokovi provedbe. | | Izvor financiranja | Proračun Grada Novska | |  |
|  |  |
| **PODMJERA 2.2 Potpora za poduzetnike - početnike s ostvarenom potporom HZZ-a u sektoru gaming industrije**     |  |  | | --- | --- | | Svrha | Stvaranje uvjeta za veći broj održivih poslovnih pothvata | | Korisnici | Mikro, mala i srednja poduzeća, obrti koji su registrirani na području Grada Novske i posluju manje od godinu dana od trenutka objave Javnog poziva (gleda se datum otvaranja pravne osobe) i koji imaju potpisan ugovor s HZZ-om za njihovu mjeru Potpore za samozapošljavanje.  - prihvatljive registrirane djelatnosti po NKD klasifikaciji (pretežite djelatnosti):  -58.21 Izdavanje računalnih igara  -58.29 Izdavanje ostalog softvera  -59.11 Proizvodnja filmova, videofilmova i televizijskog programa  -59.20. Djelatnosti snimanja zvučnih zapisa i izdavanja glazbenih zapisa  -62.01 Računalno programiranja  -62.09 Ostale uslužne djelatnosti u vezi s informacijskom tehnologijom i računalima  Korisnik sredstva mora imati prijavljeno boravište ili prebivalište na području Grada Novske. | | Neprihvatljivi korisnici | - nemaju potpisan ugovor s HZZ-om za mjeru samozapošljavanja  - zatvorili su tvrtku/obrt unatrag 24 mjeseca  - imaju dugovanja prema Gradu Novska  - ostvarili ranije potporu Grada za poduzetnike-početnike  - nemaju odgovarajuću djelatnost registriranu  - već su ostvarili potporu po ovoj mjeri | | Nositelj | Grad Novska | | Aktivnosti | Financijska potpora za poduzetnike početnike s pozitivnim mišljenjem HZZ-a | | Prihvatljivi troškovi | Prihvatljiva je kupnja opreme i svi troškovi koji su usko vezani za pokretanje poslovanja i obavljanja registrirane (pretežite) djelatnosti. Trošak plaće priznaje se u mjesečnom iznosu do 400,00 EUR, koju je korisnik dužan pravdati odgovarajućom dokumentacijom (JOPPD obrascem, obračunskom listom i izvodom žiro računa). Korisnici koji imaju registriranu djelatnost kao obrt, zbog specifičnosti poslovanja pravnog oblika dužni su na kraju svake kalendarske godine do 28. 02. dostaviti dokaz da su predali poreznu prijavu i da nemaju dugovanja po osnovi javnih davanja i davanja prema Gradu Novska na dan 31.12. prethodne godine. | | Intenzitet potpore | Potpora Grada može iznositi do maksimalno 6.200,00 EUR EUR po korisniku (pravnoj osobi). *Iznimno korisnik u suvlasništvu dvije ili više osoba (gdje je svaka osoba ili nekoliko njih ostvarila mjeru HZZ-a za samozapošljavanje i u kumulativu prelaze* (*13.272,28 EUR) može od Grada Novska dobiti dodatni financijski iznos od maksimalno 1.328,00 EUR (za tu pravnu osobu).* U slučaju da Korisnik potpore koristi dodatnu mjeru HZZ-a (Biram Hrvatsku i/ili Zeleno/digitalno), od Grada Novske može dobiti maksimalnu financijsku potporu do 2.655,00 EUR za samozapošljavanje. | | Indikator provedbe | Broj korisnika i dodijeljeni iznos | | Instrument osiguranja | Definiran Odlukom Gradonačelnika o raspisivanju Javnog poziva za dodjelu potpore | | Uvjet potpore i rok isplate | Korisnik koji ostvari pravo na potporu ima za uvjet ne zatvoriti novoosnovanu pravnu osobu 36 mjeseci od datuma potpisa ugovora s Gradom o dodijeljenoj potpori, ne mijenjati sjedište izvan Grada Novske te ostvariti ukupni promet, odnosno prihod od obavljanja registriranih djelatnosti u ugovornom razdoblju s Gradom Novska u iznosu od najmanje 50% dodijeljenog iznosa potpore. Isto se dokazuje službenim i zakonom propisanim financijskim izvješćima, u obliku i sadržaju, koji se dostavljaju FINA-i ili Poreznoj upravi. U protivnom će dodijeljena sredstva morati vratiti u Proračun Grada zajedno sa zakonskim zateznim kamatama. Javnim pozivom kojeg donosi Gradonačelnik definiraju se ostale mjere osiguranja povrata sredstava, izrada poslovnog plana, kontrola provedbe realizacije utroška odobrenih sredstava, rokovi provedbe i rokovi isplate.  U slučaju dužeg bolovanja ili korištenja rodiljnog/roditeljskog dopusta, korisniku koji potporu dobiva za trošak plaće ista će biti obustavljena za vrijeme dulje odsutnosti, a nastavit će se isplaćivati nakon povratka na posao uz obvezu da se poslovanje nastavi za razdoblje koliko je trajala odsutnost. | | Izvor financiranja | Proračun Grada Novska | |  |

PODMJERA 2.3. Potpora za poduzetnike - početnike ''Biram Novsku''

|  |  |
| --- | --- |
| Svrha | Stvaranje uvjeta za veći broj održivih poslovnih pothvata. Osnaživanje gospodarske aktivnosti i poticanje povratka aktivnog radnog stanovništva iz država Europskog gospodarskog prostora i Švicarske Konfederacije (EGP). |
| Korisnici | Gospodarski subjekti (mikro, mala i srednja poduzeća, obrti) koji su registrirani na području Grada Novske i posluju manje od godinu dana od trenutka objave Javnog poziva (gleda se datum otvaranja pravne osobe) i koji imaju potpisan ugovor s HZZ-om za podmjeru potpore za samozapošljavanje Mobilnost radne snage – Biram Hrvatsku (korisnici su aktivno radno stanovništvo iz država Europskog gospodarskog prostora i Švicarske Konfederacije (EGP)). Korisnik sredstava mora imati prijavljeno prebivalište ili boravište na području Grada Novske |
| Neprihvatljivi korisnici | - nemaju sklopljen ugovor HZZ-a za podmjeru potpore za samozapošljavanje Mobilnost radne snage – Biram Hrvatsku  - imaju dugovanja prema Gradu Novska |
| Nositelj | Grad Novska |
| Aktivnosti | Financijska potpora za poduzetnike početnike koji imaju potpisan ugovor s HZZ-om za podmjeru potpore za samozapošljavanje Mobilnost radne snage – Biram Hrvatsku |
| Prihvatljivi troškovi | Prihvatljiva je kupnja opreme, alata i dr. za obavljanje pretežite djelatnosti, nova informatička oprema, licenciranih IT programa, uređenje i opremanje poslovnog prostora, itd. Svi troškovi moraju biti usko vezani za pokretanje poslovanja i obavljanje registrirane pretežite djelatnosti. Trošak kupnje mobitela nije prihvatljiv trošak. |
| Intenzitet potpore | 3.000,00 EUR po korisniku (pravnoj osobi). |
| Indikator provedbe | Broj korisnika i dodijeljeni iznos |
| Instrument osiguranja | Definiran odlukom gradonačelnika o raspisivanju Javnog poziva za dodjelu potpore. |
| Uvjet potpore | Korisnik koji ostvari pravo na potporu ima za uvjet ne zatvoriti novoosnovanu pravnu osobu u roku od 5 godina od potpisa Ugovora s Gradom o dodijeljenoj potpori te ne mijenjati sjedište izvan Grada Novske. U protivnom će dodijeljena sredstva morati vratiti u Proračun Grada zajedno sa zakonskim zateznim kamatama.  Javnim pozivom kojega donosi Gradonačelnik definiraju se ostale mjere osiguranja povrata sredstava, izrada poslovnog plana, kontrola provedbe realizacije utroška odobrenih sredstava i rokovi provedbe. |
| Izvor financiranja | Proračun Grada Novska |

2.4. Potpora za poduzetnike-početnike do 30 godina starosti s ostvarenom potporom HZZ-a

|  |  |
| --- | --- |
| Svrha | Stvaranje uvjeta za veći broj održivih poslovnih pothvata |
| Korisnici | Mikro, mala i srednja poduzeća, obrti koji su registrirani na području Grada Novske i posluju manje od godinu dana od trenutka objave Javnog poziva i koji imaju potpisan ugovor s HZZ-om za njihovu mjeru Potpore za samozapošljavanje.  Korisnik sredstva mora imati prijavljeno prebivalište ili boravište na području Grada Novske i ne smije imati navršenih 30 ili više godina |
| Neprihvatljivi korisnici | - nemaju sklopljen ugovor s HZZ-om za mjeru ''Potpore za samozapošljavanje''  - zatvorili su tvrtku/obrt unatrag 24 mjeseca  - imaju dugovanja prema Gradu Novska  - već su ostvarili potporu po ovoj mjeri  - imaju navršenih 30 ili više godina |
| Nositelj | Grad Novska |
| Aktivnosti | Financijska potpora za poduzetnike početnike s pozitivnim mišljenjem HZZ-a |
| Prihvatljivi troškovi | Prihvatljiva je kupnja opreme, alata i dr. za obavljanje djelatnosti (pretežite), nove informatičke opreme, licenciranih IT programa, uređenje i opremanje poslovnog prostora, itd. Svi troškovi moraju biti usko vezani za pokretanje poslovanja i obavljanje registrirane pretežite djelatnosti. |
| Intenzitet potpore | Potpora Grada može iznositi do maksimalno 3.200,00 EUR po korisniku (pravnoj osobi). *Iznimno korisnik u suvlasništvu dvije ili više osoba (gdje je svaka osoba ili nekoliko njih ostvarila mjeru HZZ-a za samozapošljavanje i u kumulativu prelaze 13.272,28 EUR) može od Grada Novska dobiti dodatni financijski iznos od maksimalno 1.328,00 EUR (za tu pravnu osobu).* |
| Indikator provedbe | Broj korisnika i dodijeljeni iznos |
| Instrument osiguranja | Definiran odlukom Gradonačelnika o raspisivanju Javnog poziva za dodjelu potpore. |
| Uvjet potpore | Korisnik koji ostvari pravo na potporu ima za uvjet ne zatvoriti novoosnovanu pravnu osobu 36 mjeseci od datuma potpisa ugovora s Gradom o dodijeljenoj potpori, ne mijenjati sjedište izvan Grada Novske te ostvariti ukupni promet, odnosno prihod od obavljanja registriranih djelatnosti u ugovornom razdoblju s Gradom Novska u iznosu od najmanje 50% dodijeljenog iznosa potpore. Isto se dokazuje službenim i zakonom propisanim financijskim izvješćima, u obliku i sadržaju, koji se dostavljaju FINA-i ili Poreznoj upravi. U protivnom će dodijeljena sredstva morati vratiti u Proračun Grada zajedno sa zateznim kamatama. Javnim pozivom kojega donosi Gradonačelnik definiraju se ostale mjere osiguranja povrata sredstava, izrada poslovnog plana, kontrola provedbe realizacije utroška odobrenih sredstava i rokovi provedbe. |
| Izvor financiranja | Proračun Grada Novska |

2.5. Potpora za poduzetnice – početnice s ostvarenom potporom HZZ-a

|  |  |
| --- | --- |
| Svrha | Stvaranje uvjeta za veći broj održivih poslovnih pothvata |
| Korisnici | Mikro, mala i srednja poduzeća, obrti koji su registrirani na području Grada Novske i posluju manje od godinu dana od trenutka objave Javnog poziva i koji imaju potpisan ugovor s HZZ-om za njihovu mjeru Potpore za samozapošljavanje.  Korisnica sredstva mora imati prijavljeno prebivalište ili boravište na području Grada Novske. |
| Neprihvatljivi korisnici | - nemaju sklopljen ugovor s HZZ-om za mjeru ''Potpore za samozapošljavanje''  - zatvorili su tvrtku/obrt unatrag 24 mjeseca  - imaju dugovanja prema Gradu Novska  - već su ostvarili potporu po ovoj mjeri |
| Nositelj | Grad Novska |
| Aktivnosti | Financijska potpora za poduzetnike početnike s pozitivnim mišljenjem HZZ-a |
| Prihvatljivi troškovi | Prihvatljiva je kupnja opreme, alata i dr. za obavljanje djelatnosti (pretežite), nove informatičke opreme, licenciranih IT programa, uređenje i opremanje poslovnog prostora, itd. Svi troškovi moraju biti usko vezani za pokretanje poslovanja i obavljanje registrirane pretežite djelatnosti. |
| Intenzitet potpore | Potpora Grada može iznositi do maksimalno 3.200,00 EUR po korisniku (pravnoj osobi). *Iznimno korisnik u suvlasništvu dvije ili više osoba (gdje je svaka osoba ili nekoliko njih ostvarila mjeru HZZ-a za samozapošljavanje i u kumulativu prelaze 13.272,28 EUR) može od Grada Novska dobiti dodatni financijski iznos od maksimalno 1.328,00 EUR (za tu pravnu osobu).* |
| Indikator provedbe | Broj korisnika i dodijeljeni iznos |
| Instrument osiguranja | Definiran odlukom Gradonačelnika o raspisivanju Javnog poziva za dodjelu potpore. |
| Uvjet potpore | Korisnik koji ostvari pravo na potporu ima za uvjet ne zatvoriti novoosnovanu pravnu osobu 36 mjeseci od datuma potpisa ugovora s Gradom o dodijeljenoj potpori, ne mijenjati sjedište izvan Grada Novske te ostvariti ukupni promet, odnosno prihod od obavljanja registriranih djelatnosti u ugovornom razdoblju s Gradom Novska u iznosu od najmanje 50% dodijeljenog iznosa potpore. Isto se dokazuje službenim i zakonom propisanim financijskim izvješćima, u obliku i sadržaju, koji se dostavljaju FINA-i ili Poreznoj upravi. U protivnom će dodijeljena sredstva morati vratiti u Proračun Grada zajedno sa zateznim kamatama. Javnim pozivom kojega donosi Gradonačelnik definiraju se ostale mjere osiguranja povrata sredstava, izrada poslovnog plana, kontrola provedbe realizacije utroška odobrenih sredstava i rokovi provedbe. |
| Izvor financiranja | Proračun Grada Novska |

Gradonačelnik je ovlašten unutar Javnog poziva odrediti:

* dokumentaciju koja će se zatražiti od sudionika Javnog poziva
* način odobravanja potpore
* rok u kojem se potpora mora utrošiti
* način kontrole utroška odobrene potpore
* oblik i način izvještavanja o namjenskom trošenju sredstava potpore
* mjere osiguranja za danu potporu
* povrat sredstava potpore ako Korisnik ne utroši potporu ili ako potporu nenamjenski utroši, odnosno ako je potporu ostvario temeljem neistinitih izjava, lažnih potvrda i sl.

Članak 14.

|  |  |
| --- | --- |
| Potpore za razvoj poduzetništva | |
| **MJERA 3.** | **Potpore za razvoj poduzetništva** | |
| **PODMJERA 3.1.**  Svrha | **Poticanje razvoja postojećih poduzetnika**  stvaranje uvjeta za veći broj održivih poslovnih pothvata | |
| Korisnici | Mikro, mala i srednja poduzeća, te obrti koji posluju duže od jedne godine od dana objave Javnog poziva i koji uz ostalu propisanu dokumentaciju podnesu i Program ulaganja ili Poslovni plan | |
| Neprihvatljivi prijavitelji | Pravne i fizičke osobe koje imaju evidentirana dugovanja prema državnom proračunu, zaposlenicima i Gradu Novska te koje se smatraju poduzetnicima u teškoćama | |
| Nositelj | Grad Novska | |
| Aktivnosti | * financijska potpora za poduzetnike | |
| Prihvatljivi troškovi ulaganja | * nabava opreme/strojeva potrebnih za obavljanje djelatnosti * izgradnja, adaptacija i/ili prilagodba prostora za obavljanje djelatnosti * nabava informatičke opreme   Svi troškovi moraju biti vezani za obavljanje pretežite djelatnosti. | |
| Intenzitet potpore | * do 50% vrijednosti ulaganja – za proizvodne djelatnosti, a najviše do 2.000,00 EUR odnosno 4.500,00 EUR ukoliko se nabavlja visokovrijedna i nova oprema koja će rezultirati novim zapošljavanjem u pravnom subjektu, ali pod uvjetom da unatrag 12 mjeseci nije smanjivao broj zaposlenih i novo radno mjesto će biti popunjeno novozaposlenom osobom minimalno jednu godinu * do 30% vrijednosti ulaganja za ostale djelatnosti, a najviše do 1.400,00 EUR odnosno 3.000,00 EUR ukoliko se nabavlja visokovrijedna i nova oprema koja će rezultirati novim zapošljavanjem u pravnom subjektu, ali pod uvjetom da unatrag 12 mjeseci nije smanjivao broj zaposlenih i novo radno mjesto će biti popunjeno novozaposlenom osobom minimalno jednu godinu | |
| Indikator provedbe | * broj i iznos odobrenih potpora poduzetnicima | |
| Izvori financiranja | Proračun Grada Novske | |

**PODMJERA 3.2. Sufinanciranje novog zapošljavanja**

|  |  |  |
| --- | --- | --- |
| Svrha | poticanje novog zapošljavanja, rast i razvoj malog i srednjeg poduzetništva | |
| Korisnici | Poslodavci - Mikro, mala i srednja poduzeća (koja su minimalno 50% u privatnom vlasništvu), obrti i OPG-i u sustavu PDV-a (koji imaju registriranu i gospodarsku djelatnost) koji posluju duže od dvije godine od dana objave Javnog poziva. Poslodavac mora imati sjedište/proizvodnu jedinicu/podružnicu na području Grada Novska te zaposliti osobu koja ima prijavljeno prebivalište na području Grada Novske | |
| Neprihvatljivi prijavitelji | Poslodavci - Pravne i fizičke osobe koje imaju evidentirana dugovanja prema državnom proračunu i Gradu Novska, poduzetnici koji se smatraju poduzetnicima u teškoćama, poduzetnici koji su smanjivali broj zaposlenih unatrag 12 mjeseci od objave poziva | |
| Nositelj | | Grad Novska |
| Aktivnosti | | * financijska potpora za poduzetnike |
| Prihvatljivi troškovi ulaganja | plaća zaposlene osobe (novo zapošljavanje) koja mora biti zaposlena kod korisnika mjere minimalno 1 (jednu) godinu. Prihvatljiv trošak plaće je za osobu zaposlenu u godini objave javnog poziva. U slučaju raskida ugovora, poslodavac mora zaposliti drugu osobu s prebivalištem na području Grada Novska i ugovor mora trajati minimalno onoliko da je kumulativ vremena jednak ili veći od jedne godine (vrijeme prethodnog i novog ugovora), a poslodavac može koristiti samo jednom ovu mjeru po tom radnom mjestu/osobi. Ukoliko se ne ostvari cilj mjere, a to je novo radno mjesto/novo zapošljavanje u trajanju minimalno 1 (jednu) godinu unutar razdoblja od 1,5 godinu od potpisa ugovora s Gradom, korisnik potpore će morati u proračun Grada vratiti cijeli iznos potpore koja mu je isplaćena uvećanu za zatezne kamate. Poslodavac koji ostvari pravo na ovu mjeru, ne smije smanjivati ukupan broj zaposlenih u trajanju iste. | |
| Intenzitet potpore | maksimalna potpora 500,00 EUR /mjesečno po radnom mjestu/novozaposlenoj osobi. Potpora se ostvaruje za 6 mjeseci, a zahtjev za isplatu se prilaže mjesečno, nakon isplaćene plaće i svih drugih davanja i dokaza o istome.  Visina potpore:  Za zapošljavanje i prijavu na VŠS, VSS i više – 500,00 EUR  Za zapošljavanje i prijavu na SSS – 400,00 EUR  Ostali – 300,00 EUR | |
| Indikator provedbe | * broj novih radnih mjesta | |

|  |  |
| --- | --- |
| Izvori financiranja | Proračun Grada Novske |

Članak 15.

|  |  |
| --- | --- |
| Potpore za razvoj poduzetničkih kompetencija | |
| **MJERA 4.** | **Potpore jačanju poduzetničkih kompetencija i konkurentnosti na tržištu** | |
| Svrha | unaprjeđenje poduzetničkih znanja i vještina radi stvaranja preduvjeta za održavanje i razvoj poslovanja poduzetnika, te konkurentnosti na tržištu kroz uvođenje različitih certifikata | |
| Korisnici | mikro, mala i srednja trgovačka društva, obrti | |
| Neprihvatljivi prijavitelji | Pravne i fizičke osobe koje imaju evidentirana dugovanja prema državnom proračunu, zaposlenicima i Gradu Novska te koji se smatraju poduzetnicima u teškoćama | |
| Nositelj | Grad Novska | |
| Aktivnosti | * financijska potpora za edukaciju poduzetnika i njihovih zaposlenika * financijska potpora za certifikate | |
| Prihvatljivi troškovi | * troškovi edukacija, seminara i tečajeva koji doprinose unaprjeđenju poslovanja i većoj konkurentnosti na tržištu kao i druge edukacije važne za poslovanje subjekta (prihvatljive i one koje su zakonima obvezne) * uvođenje certifikata kvalitete, kao i obnova postojećih certifikata | |
| Intenzitet potpore | * do 50% troškova, a najviše do 700,00 EUR (u kumulativu, po pozivu) | |
| Indikator provedbe | * broj i iznos odobrenih potpora za edukaciju * broj i iznos odobrenih potpora za certifikate | |
| Izvori financiranja | Proračun Grada Novske | |

Članak 16.

|  |  |
| --- | --- |
| **MJERA 5.**  Svrha | **Konkurentni turizam – novoregistrirani turistički ležajevi**  Ulaganje u povećanje smještajnih kapaciteta |
| Korisnici | Mikro, mala i srednja poduzeća, obrti te poljoprivredna gospodarstva s registriranom gospodarskom djelatnosti s područja Grada Novske (registracija poslovnog subjekta i adresa smještajnih kapaciteta) |
| Neprihvatljivi prijavitelji | Pravne i fizičke osobe koje imaju evidentirana dugovanja prema državnom proračunu i Gradu Novska te koji se smatraju poduzetnicima u teškoćama |
| Nositelj | Grad Novska |
| Aktivnosti | * financijska potpora za novoregistrirane turističke ležajeve iz skupine „Ostali ugostiteljski objekti za smještaj“: Soba, Studio apartman, Apartman, Kuća za odmor; „Objekti u domaćinstvu“: Soba, Apartman, Studio apartman, Kuća za odmor, Kamp;   „Objekti na obiteljskom poljoprivrednom gospodarstvu“: Soba, Apartman, Ruralna kuća za odmor, Kamp   * smještaj mora biti u skladu s Pravilnikom o razvrstavanju i kategorizaciji objekata u kojima se pružaju ugostiteljske usluge u domaćinstvu i Pravilnikom o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu * uvjeti za kategorije sobe, apartmana i ruralne kuće za odmor moraju biti minimalno u kategoriji 3 sunca * uvjeti za kategorizaciju sobe u domaćinstvu moraju biti minimalno u kategoriji 3 zvjezdice. |
| Prihvatljivi troškovi ulaganja | * ulaganje u novoregistrirane ležajeve koji se moraju upisati u sustav e-Visitor i tamo ostati prijavljeni minimalno 3 godine od upisa * poticajna sredstva ostvaruju se na temelju zahtjeva nakon izvršenog ulaganja sukladno raspisanom javnom pozivu i dostavljenim dokumentima koji će biti definirani javnim pozivom |
| Intenzitet potpore | * 700,00 EUR po ležaju – najviše 2.800,00 EUR po gospodarskom subjektu |
| Indikator provedbe | * broj novoregistriranih ležajeva |
| Izvori financiranja | Proračun Grada Novske |

Članak 17.

**Oslobađanje poduzetnika obveza prema Gradu Novska**

Grad Novska kao jedinica lokalne samouprave planira tijekom 2025.-2029. godine u svrhu poticanja razvoja malog i srednjeg poduzetništva poduzimati mjere koje će biti direktno usmjerene na jačanje financijske snage poduzetnika.

Cilj je kroz smanjenje troškova poslovanja poticati otvaranje novih gospodarskih subjekata malog i srednjeg poduzetništva te na isti način olakšati poslovanje postojećim poslovnim subjektima.

Pokazatelji uspješnosti se mogu mjeriti brojem novootvorenih poslovnih subjekata.

Kao i kod pokretanja svih poduzetničkih aktivnosti rizik predstavljaju nepovoljna gospodarska kretanja koja pridonose bojazni za očekivani napredak u poslovanju, a time i smanjivanje interesa za pokretanje novih poslovnih subjekata.

**Oslobođenje plaćanja komunalnog doprinosa**

Radi poticanja razvoja gospodarstva i povećanja broja zaposlenih osoba na području Grada Novska,

pravo na potpuno oslobođenje od plaćanja komunalnog doprinosa može ostvariti obveznik plaćanja komunalnog doprinosa inozemna ili tuzemna pravna osoba ili obrtnik koji je vlasnik zemljišta na kojem se gradi, odnosno investitor ako je na njega pisanim ugovorom prenesena obveza plaćanja komunalnog doprinosa za izgradnju gospodarsko/poslovnih građevina u Poduzetničkoj zoni Novska i Poduzetničkoj zoni zapad i za gradnju građevina proizvodne namjene u I., II., III. i IV. zoni.

Korisnici potpore su investitori gradnje gospodarsko-poslovnih građevina u Poduzetničkoj zoni Novska i Poduzetničkoj zoni zapad i građevina proizvodne namjene u I., II., III. i IV. zoni.

**Oslobođenje plaćanja komunalne naknade**

Temeljem Odluke o komunalnoj naknadi poduzetnici se oslobađaju plaćanja komunalne naknade prve dvije godine rada.

Pravo na potpuno ili djelomično oslobađanje od plaćanja komunalne naknade ostvaruju pravne i fizičke osobe poduzetnici početnici koji započinju poslovanje na području Grada Novske (izvan poduzetničkih zona), u iznosu do 100% u prve dvije godine poslovanja ovisno o ukupno primljenim potporama male vrijednosti.

Pravo na potpuno ili djelomično oslobađanje od plaćanja komunalne naknade ostvaruju pravne i fizičke osobe poduzetnici bez obzira na veličinu, vlasničku strukturu i sjedište, koje započinju obavljanje gospodarske/poslovne djelatnosti u poslovnim prostorima/građevinskom zemljištu u Poduzetničkoj zoni Novska i Poduzetničkoj zoni Zapad u Novskoj u iznosu do 100% u prve dvije godine poslovanja, a ovisi o ukupno primljenim potporama male vrijednosti.

Članak 18.

**Poticanje razvoja turizma**

Na području Grada turizam postaje sve značajniji segment razvoja, no u odnosu na postojeće resurse turizam još uvijek nije zaživio u dovoljnoj mjeri. Ovaj prostor karakterizira čist okoliš, bogatstvo i očuvanost prirodne i kulturne baštine te brojne autohtone osobitosti. Grad želi nastaviti s ulaganjem i razvojem turističkog sektora kroz suradnju s Turističkom zajednicom Grada Novske, ali i ostalim dionicima grada.

Cilj ovog programa je poticati razvoj turizma, osnivanje novih i jačanje postojećih subjekata u turizmu na području Grada te povećati zaposlenost i pridonijeti unaprjeđenju konkurentnosti turističkog sektora.

Turistička zajednica Grada Novske (u daljnjem tekstu: Turistička zajednica) osnovana je radi osmišljavanja i unapređenja turističkih sadržaja, te kandidiranja programa Glavnom uredu Hrvatske turističke zajednice i Ministarstvu turizma, ali i prema drugim davateljima sredstava.

Sredstva su namijenjena za osiguranje materijalno-tehničkih uvjeta rada Turističke zajednice kao i aktivnosti za razvoj turističke ponude u Gradu i promociju Grada.

Grad Novska će sredstva za rad Turističke zajednice Grada Novska osigurati na bazi godišnjeg proračuna, a subvencije će se isplaćivati mjesečno.

Osnovni cilj Turističke zajednice je unapređivanje općih uvjeta boravka turista i osobito podizanje kvalitete i drugih turističkih komplementarnih usluga i to očuvanjem i stvaranjem prepoznatljivog i privlačnog turističkog okružja i osiguranjem turističkog gostoprimstva.

Uspješnost se može mjeriti ostvarenjem ciljeva.

Članak 19.

**Priprema projekata za privlačenje izvanproračunskih sredstava**

Glavni pokretač privlačenja izvanproračunskih sredstava, uz Grad Novsku, je Razvojna agencija Grada Novske NORA.

Cilj je pridobivanje sredstva iz raspoloživih izvora izvan proračuna Grada Novska za financiranje provedbe investicijskih projekata, ali i svih drugih projekata na području Grada.

Sredstva za rad Razvojne agencije su planirana u Razdjelu 004 – UO za gospodarstvo i poljoprivredu.

Upravni odjeli Grada u najvećoj mjeri rade na provedbi ugovora za dobivena bespovratna sredstva kao i na dostavi sve potrebne dokumentacije prema Razvojnoj agenciji kojom raspolaže, a propisane javnim pozivima.

Učinkovitost ove poticajne mjere biti će moguće pratiti kroz broj podnesenih Prijava na Natječaje i Javne pozive te iznos ostvarenih bespovratnih sredstva iz vanjskih izvora.

Članak 20.

**Promotivne aktivnosti**

Promotivne aktivnosti vezane su za aktivnosti promocije gospodarstvenika i gospodarstva općenito na sajmovima i drugim sličnim događajima na područja Grada.

Omogućuje se predstavljanje poduzetnika i njihovih proizvoda/usluga kao i organizacija sajmova i sličnih događaja na području Grada.

Cilj je poticanje konkurentnosti poslovnih subjekata uključujući i poljoprivredna gospodarstva koji djeluju na području Grada Novska te predstavljanje potencijala Grada i benefita koje nudi za poduzetnike.

Korisnici su Grad Novska , mikro, mala i srednja trgovačka društva, obrti i zadruge te poljoprivredna gospodarstva koji obavljaju djelatnost na području Grada Novske.

Ova mjera realizirati će se kroz organizaciju sajmova i drugih sličnih događaja u svrhu promocije gospodarstva, a jedan od organizatora/suorganizatora je i Grad Novska.

Članak 21.

Financijska sredstva za provedbu mjera u Programu poticanja razvoja malog i srednjeg poduzetništva Grada Novske 2025.-2029. bit će osigurana na razini godišnjeg proračuna Grada Novske.

|  |
| --- |
| NAČIN DODJELE POTPORE MALE VRIJEDNOSTI |

Članak 22.

Potpora male vrijednosti se podnositelju zahtjeva dodjeljuje u obliku bespovratnih sredstava i subvencioniranjem kamatne stope kod ugovorenih poslovnih banaka i kao takva se smatra transparentnom potporom male vrijednosti.

Potpora male vrijednosti neće se dodijeliti poduzetniku koji je predmet stečajnog postupka ili ispunjava kriterije za pokretanje stečajnog postupka na zahtjev njegovih vjerovnika na način koji je propisan Stečajnim zakonom (''Narodne novine'' broj 71/15, 104/17, 36/22, 27/24), odnosno poduzetniku koji nije ispunio obveze vezane uz plaćanje poreza, te poreza, prireza i doprinosa na i iz plaće sukladno zakonskim odredbama te nema podmirene sve obveze prema svojim zaposlenicima po bilo kojoj osnovi.

|  |
| --- |
| POTREBNA DOKUMENTACIJA I POSTUPAK DODJELE POTPORE |

Članak 23.

Postupak dodjele potpora iz članaka 12. do 16. ovog Programa provodi se temeljem objavljenog Javnog poziva za podnošenje zahtjeva za odobrenje potpore po pojedinoj Mjeri ovog Programa na oglasnoj ploči i web stranici Grada Novske, [www.novska.hr](http://www.novska.hr).

Zahtjevi za sve mjere potpora podnose se po objavljenom Javnom pozivu Upravnom odjelu za gospodarstvo i poljoprivredu.

Članak 24.

Postupak obrade podnesenih zahtjeva za pojedinu mjeru iz ovog Programa provodi Povjerenstvo za potpore na području Grada Novske (u daljnjem tekstu: Povjerenstvo) koje imenuje Gradonačelnik Grada Novske.

Potpore se dodjeljuju u skladu sa raspoloživim sredstvima do iskorištenja istih.

Odluku o dodjeli potpora donosi Gradonačelnik Grada Novske na prijedlog Povjerenstva.

Članak 25.

Stručne i administrativno – tehničke poslove potrebne za provođenje ovog Programa obavlja Upravni odjel za gospodarstvo i poljoprivredu i Upravni odjel za komunalni sustav, prostorno planiranje i zaštitu okoliša.

Članak 26.

Na Javni poziv se ne mogu javiti podnositelji u stečaju, postupku likvidacije (zatvaranja) i oni koji imaju nepodmirene obveze prema Gradu Novska.

Članak 27.

Povjerenstvo može, po potrebi zatražiti i dodatnu dokumentaciju radi jasnijeg obrazloženja zahtjeva korisnika potpore, ali i nadležni upravni odjel tijekom realizacije/kontrole potpore.

Članak 28.

Korisnici potpore uz obrazac zahtjeva prilažu slijedeće:

1. Presliku Rješenja o upisu u sudski registar za pravne osobe;
2. Presliku Rješenja o upisu u Obrtni registar
3. Presliku osobne iskaznice
4. Presliku Rješenja u Upisu Upisnik poljoprivrednih gospodarstava;
5. Presliku Rješenja o registraciji zadruge za zadruge;
6. Izvadak iz registra udruga za udruge;
7. Potvrdu Grada Novske o nepostojanju duga prema Gradu Novska;
8. Izjavu od dodijeljenim potporama tijekom tri fiskalne godine;
9. Izjava od dobivenoj potpori za istu svrhu;
10. Presliku žiro računa s pripadajućim IBAN-om;
11. Druge dokumente propisane Javnim pozivom za određenu mjeru potpore.

Obrasci zahtjeva biti će dostupni uz objavljene Javne pozive na web stranici Grada Novske, [www.novska.hr](http://www.novska.hr) ili se mogu podignuti u Upravnom odjelu za gospodarstvo i poljoprivredu.

|  |
| --- |
| NAMJENSKO KORIŠTENJE SREDSTAVA I POVRAT SREDSTAVA |

Članak 29.

Korisnici potpora podnošenjem Zahtjeva za dodjelu poticaja jamče da će sredstva namjenski utrošiti za namjenu za koju podnose Zahtjev za dodjelu poticaja.

Korisnici potpora se obvezuju u naredne 2 (dvije) godine zadržati proizvodnju za koju podnose Zahtjev za dodjelu potpore.

Ukoliko se utvrdi da su korisnici odobrena sredstva nenamjenski utrošili, dužni su odobrena sredstva vratiti u Proračun Grada Novske zajedno s obračunatom zakonskom zateznom kamatom i gube pravo slijedećih 3 (tri) godine na poticajna sredstva Grada Novske.

KONTROLA

Članak 30.

Korisnik potpore dužan je omogućiti Davatelju potpore kontrolu namjenskog utroška dobivene potpore i dostaviti svaki dokument koji Davatelj potpore smatra potrebnim radi kontrole utroška sredstava i nepromijenjenih okolnosti pri dobivanju potpore.

Članak 31.

Podnositelju zahtjeva odobriti će se potpora ukoliko isti ispunjava sve uvjete iz ovog Programa.

Iznos potpore određivati će se i dodjeljivati u skladu sa raspoloživim sredstvima.

|  |
| --- |
| KRITERIJI ZA DODJELU POTPORE MALE VRIJEDNOSTI |

Članak 32.

Da bi Korisnik ostvario pravo na potporu male vrijednosti po ovom Programu, trgovačko društvo ili obrt moraju imati registrirano sjedište ili djelatnost obavljati u Poslovnoj jedinici/Podružnici na području Grada Novske te se ulaganje koje je predmet sufinanciranja investira na području Grada Novska.

IZVOR DODJELE POTPORA MALE VRIJEDNOSTI

Članak 33.

Sredstva za dodjelu potpora male vrijednosti u razdoblju od 2025. do 2029. će se osiguravati u Proračunu Grada Novske.

Sukladno prihodovnim sredstvima ovaj Program se može mijenjati i dopunjavati.

ZBRAJANJE POTPORA

Članak 34.

Potpore male vrijednosti po ovom Programu mogu se zbrajati s drugim potporama male vrijednosti do iznosa kako je to predviđeno u članku 38. stavku 1. Programa.

|  |
| --- |
| OBVEZE KORISNIKA |

Članak 35.

Korisnik kojemu je dodijeljena potpora male vrijednosti dužan je odobrena sredstva namjenski utrošiti.

Korisnik potpore male vrijednosti dužan je Davatelju potpore dostaviti pisanu i ovjerenu Izjavu o svim potporama male vrijednosti koje je primio u tekućoj fiskalnoj godini i prethodne dvije (2) fiskalne godine.

Grad Novska ima pravo u svako doba zatražiti od Korisnika izvješće o namjenski utrošenim sredstvima.

Ukoliko korisnik kojemu je dodijeljena potpora ne iskoristi dodijeljena sredstva namjenski i/ili odustane od projekta, dužan je sva dodijeljena sredstva vratiti u Proračun Grada Novske u roku 15 dana od dana primitka pisanog zahtjeva za povrat, uvećanog za iznos zatezne kamate.

Ukoliko se utvrdi da je korisnik sredstva nenamjenski iskoristio, gubi pravo slijedeće tri (3) godine na potporu male vrijednosti Grada Novske.

Korisnik koji ostvari pravo na bilo koju od mjera iz ovog Programa ne smije najmanje 3 (tri) godine prenijeti poduzeće na drugu osobu. Ako Korisnik prenese poduzeće na drugu osobu, osoba na koju je obrt prenesen ne može ostvariti pravo na potporu male vrijednosti za ulaganje za koje je prijašnji korisnik/vlasnik poduzeća iskoristio potporu.

OBVEZE DAVATELJA POTPORE

Članak 36.

Grad Novska dužan je

* pisano obavijestiti Korisnika potpore male vrijednosti o predviđenom iznosu potpore izrađenom u obliku bruto novčane protuvrijednosti potpore kao i o tome da mu je dodijeljena potpora male vrijednosti, pozivajući se na Uredbu o potporama male vrijednosti,
* voditi evidenciju dodijeljenih potpora male vrijednosti,
* godišnje dostaviti Ministarstvu financija podatke o dodijeljenim potporama male vrijednosti
* čuvati podatke o dodijeljenim potporama male vrijednosti pet (5) godina od dana dodijele.

|  |
| --- |
| ZAVRŠNE ODREDBE |

Članak 37.

Potpora male vrijednosti se smatra dodijeljenom u trenutku kada poduzetnik u skladu s odgovarajućim nacionalnim poretkom stekne zakonsko pravo na primanje potpore, neovisno o datumu isplate potpore male vrijednosti poduzetniku.

Članak 38.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a tijekom trogodišnjeg fiskalnog razdoblja.

Gornja granica iz stavka 1. ovog članka primjenjuje se bez obzira na oblik potpore male vrijednosti ili na cilj koji se namjerava postići neovisno o tome financira li se potpora u cijelosti ili djelomično iz sredstava podrijetlom iz Unije.

Razdoblje o tri fiskalne godine utvrđuje se na temelju fiskalnih godina koje poduzetnik primjenjuje u Republici Hrvatskoj.

Članak 39.

Slijedom prethodnog članka, podnositelju zahtjeva za dodjelu potpore male vrijednosti, potpora male vrijednosti se neće odobriti ukoliko potpore dodijeljene podnositelju zahtjeva tijekom razdoblja od tri fiskalne godine prelaze iznos utvrđen člankom 3. Uredbe o potporama male vrijednosti, bez obzira na izvor javnih sredstava i program po kojem je potpora dodijeljena.

Sukladno članku 6. Uredbe o potporama male vrijednosti, podnositelj zahtjeva mora svom zahtjevu priložiti potpisanu i ovjerenu izjavu o svim iznosima dodijeljenih potpora male vrijednosti koje je isti koristio u tekućoj i prethodne dvije (2) fiskalne godine, a koje je dobio od svih davatelja potpore neovisno o razini (državna, regionalna, lokalna) kako se ne bi premašila gornja granica iz članka 38. stavka 1.

Davatelj potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi o potporama male vrijednosti.

STUPANJE NA SNAGU

Članak 40.

Ovaj Program se objavljuje u ''Službenom vjesniku'' Grada Novske, a stupa na snagu od DDMMGG.

SISAČKO – MOSLAVAČKA ŽUPANIJA

GRAD NOVSKA

GRADSKO VIJEĆE

Predsjednik

Ivica Vulić v.r.